น้ำมันโลกทิศทางแย่ ลิเบียวุ่นยิวตีกันซ้ำ
น้ำมันโลกทิศทางแย่ ลิเบียเรื้อรัง วิกฤตอิสราเอลซีเรียซ้ำ
21 ส.ค. 2554

น้ำมันโลกทิศทางแย่ ลิเบียเรื้อรัง วิกฤตอิสราเอลซีเรียซ้ำ
ราคาน้ำมันในตลาดโลกยังผันผวนอันมีปัจจัยหลักจากความไร้เสถียรภาพในตะวันออกกลางที่ส่อเค้ายืดเยื้อมากขึ้น โดยเมื่อวันที่ 25 มี.ค. ราคาน้ำมันดิบเบาที่ตลาดสิงคโปร์ปรับขึ้นอีก 26 เซนต์ ไปอยู่ที่ 105.47 เหรียญสหรัฐต่อบาร์เรล ส่วนน้ำมันดิบเบรนต์ที่ลอนดอนปรับขึ้นตามไปอีก 12 เซนต์ ไปอยู่ที่ 115.43 เหรียญสหรัฐต่อบาร์เรล
ทั้งนี้ นับตั้งแต่วิกฤตตะวันออกกลางที่ระเบิดขึ้นมาตั้งแต่วันที่ 15 ก.พ.นั้น ได้ทำให้ราคาน้ำมันโลกพุ่งกระฉูดไปแล้วถึง 24%
ยิ่งไปกว่านั้น สถานการณ์ในอิสราเอลยังปะทุขึ้นมา เมื่ออิสราเอลส่งเครื่องบินรบถล่มเป้าหมายในฉนวนกาซาของปาเลสไตน์ หลังจากที่อิสราเอลถูกยิงด้วยจรวดในหลายเมือง และเกิดการลอบวางระเบิดที่ป้ายรถเมล์ในนครเยรูซาเลมด้วย
สำหรับปฏิบัติการทางทหารของฝ่ายพันธมิตรโลกตะวันตกในลิเบียล่วงเข้าเป็นวันที่ 6 และส่อเค้ายืดเยื้อ เมื่อสหรัฐยืนยันว่าจะไม่มีแผนการส่งกองกำลังทางบกเข้าร่วมในปฏิบัติการนี้ ขณะที่ พ.อ.โมอัมมาร์ กัดดาฟี ผู้นำลิเบีย ก็ประกาศสู้ไม่ถอย 
ยิ่งไปกว่านั้น สถานการณ์การประท้วงที่ซีเรียยังเริ่มปะทุขึ้นมาซ้ำเติมอีก เมื่อตำรวจกราดยิงใส่ผู้ประท้วงทำให้มีผู้เสียชีวิตไปอย่างน้อย 15 คน ถือเป็นปัจจัยลบต่อราคาน้ำมันโลกเพิ่มขึ้น